Hejsa. Jeg har et problem med mit kamera, det er et Sony Cyber-shot DSC-L1 med 4,1 megapixels. Jeg købte det i januar, har netop i dag rundet 16000 billeder med det - men det er altså ved at blive sygt! Jeg kan nemt tage 300 billeder og lige meget hvor UMAGE jeg gør mig er det alle sammen slørede, lyset er forkert osv - medmindre solen skinner, da er de så klare som man kunne ønske det.  Det er som om det startede i sommers, hvor jeg tog en masse billeder direkte i solen, hvor jeg kunne mærke på kameraet at det ikke lige var noget det brød sig om. Nu er det sådan at hovedmotivet enten er alt, alt for lyst og uskarpt, ellers er det klart og så mørkt, at det nærmest er silhouet og baggrunden er klar. Her er et par eksempler: Taget i dag - alt for sløret.   Også fra i dag - overbelyst   Det her billede er fra i februar, før jeg havde taget de billeder lige op i solen - også i gråvejr, som de ovenstående.   Hvis der er nok lys er det ikke et problem med billederne - her et fra starten af august, min gamle part Belboy og jeg:   --- Her er et eksempel på hvordan et godt motiv helt bliver ødelagt af mit kamera: Alt for lyst og sløret - sådan gør den når jeg fokuserer på motivet, altså Josefine   Her har jeg prøvet at få kameraet til at fatte det ikke er så lyst - men så synes det at det skal fokusere på himlen i stedet - SELVOM jeg fokuserer på ponyen - tilgengæld er det helt klart.   Her er så "resultatet", da kameraet fattede jeg både ville have Jose og baggrunden med - stadig alt for uklart.   Hvad er der galt? Kan det være fordi jeg har holdt det mod solen at linsen er ødelagt? Det er ellers en Carl Zeiss-linse, den skulle eftersigende være god. Jeg kan ikke ændre på lukkerhastigheden - den kan kun være på auto. Det er fair nok at billederne nogle gange bliver slørede, jeg har brug for et stativ - men det er bare næsten hver gang, og sådan var det ikke i starten. Hvis jeg bruger blitz bliver det klart, men det ødelægger ofte motivet. Nogen der har en idé om hvad det kan være? Det ærgrer mig grænseløst da jeg elsker at fotografere og ikke har råd til et af de rigtig gode kameraer endnu. Jeg kan ikke tro det er noget jeg gør galt, eftersom jeg kunne tage klare billeder før sommeren. - Heidi
De to billeder du viser ser umiddelbart ud til at være rystede - altså for lang lukkertid. Men vil du ikke prøve at maile dem til mig, så kan jeg lige kigge exif-data på dem, og se hvordan kameraet har været indstillet. Det kunne give nogle tip til hvad du har lavet galt. De tre eksempler du viser med hhv. et overbelyst, underbelyst og korrekt belyst motiv er ikke en fejl ved kameraet, men en betjeningsfejl. Kameraets lysmåler vil forsøge at få dit motiv til at være 18% gråt, sådan virker en lysmåler. Måler du lyset på en sort hest, så vil kameraet belyse efter at få den 18% grå, og så skal der meget mere lys på, derfor bliver himlen så overbelyst. Måler du lyset efter himlen er det lige modsat, og derfor bliver hesten naturligvis underbelyst. Nu kan du nok ikke indstille ret meget på kameraet manuelt? Men ellers kan du måle lyset på din håndflade eller mod græsset - det giver omtrent en korrekt lysmåling, så du ved hvad kameraet skal stå på. Vær lige OBS på, at du naturligvis ikke skal fokusere på din hånd eller græsset - det er KUN til at lave lysmålingen med.
Nej du måler jo altid lyset inden at du tager billedet. Når billedet er taget er det for sent. Der er også en lettere måde, nemlig at sætte sig ind i hvordan lysmåleren fungerer, og hvordan man kan kompensere for hhv. et lyst og et mørkt motiv. Og så samtidigt kigge på sit histogram. Det er det "eksponeringskompensationen" er til for på kameraet. Men det er ikke alle kameraer som har det. Hvis ens kamera kun kan køre på automatik, så sætter det naturligvis nogle begrænsninger. For kameraet er i princippet "dumt", og ved ikke at man fotograferer en sort hest. Det ser blot et mørkt område på billedet, og så indstiller det efter at det skal være korrekt belyst.
Når man trykker udløseren halvt ned vil kameraet jo måle både lys og fokus. Hvis man så ikke har mulighed for eksponeringslås eller +/- eksponering, så vil man jo være nødt til at finde sig i kameraets valg, måler du på hånden vil der jo også være stillet skarpt på den afstand. Når jeg skal fotografere sorte dyr indstiller jeg en fast kompensation så jeg kan måle direkte på det sorte og få et ok resultat. Men generelt vil du ikke kunne få en tydelig "lys" sort hest med detaljer og samtidig en flot, detaljeret himmel, da kameraet ikke kan rumme det store toneomfang. :Pia
Hvis det partout skal være et kursus, så kunne aftenskolerne være en mulighed. Der er niveauet ihvertfald tilpas lavt til at alle kan være med. Ellers er der nok en fotoklub i nærheden alt afhængigt af ens ambitionsniveau. Og sidste, men bestemt også bedste løsning - læs manualen! Og læs den så igen!